Bronius Grušas

Bronius Grušas (1932 m. rugpjūčio 20 d. Gailiškiuose, dab. Skuodo raj. – 2013 m. lapkričio 16 d. ) – lietuvių dailininkas tapytojas, vitražistas, visuomenės veikėjas.Mirė dailininkas B.Grušas kaunozinios.ltBronius Grušas literaturairmenas.lt 2013-11-22Dailininko Broniaus Grušo parodos atidarymas svb.lt 2024-03-18

 Biografija 

Pradėjo mokytis pradinėse klasėse Ylakių gimnazijoje. Pokaryje Bronių vyresnysis brolis išsivežė į ištuštėjusią Klaipėdą, kur baigė vidurinę mokyklą. Po to buvo pašauktas tarnauti į sovietinę kariuomenę. Buvo vienas iš paskutiniųjų, tarnavusių 16-ojoje lietuvių divizijoje iki jos išformavimo. Po kariuomenės nesėkmingai bandė stoti į Dailės institutą.Pasakojimas apie Grušų dinastiją svencioniukrastas.lt 2019-01-26  Po poros metų, palankęs paruošiamuosius kursus, į dailės mokslus įstojo. 1963 m. baigė monumentaliosios tapybos studijas ir įgijo vitražo specialybę.

1970–1973 m. dirbo dėstytoju, dėstė estetiką ir filosofiją. 1973–1991 m. dirbo Lietuvos Ministrų Tarybos Kultūros skyriaus referentu. Dirbo pirmoje atkurtos Lietuvos Vyriausybėje, Ministrės Pirmininkės pavaduotojo Romualdo Ozolo patarėju. Nuo 1997 m. buvo Lietuvos ir užsienio šalių draugijų asociacijos direktorius.

 Kūryba 

1967 m. įstojo į Lietuvos dailininkų sąjungą. Eidamas atsakingas pareigas, sugebėjo reikštis ir kaip aktyvus, novatoriškas menininkas. Kūrė monumentaliosios dailės darbus viešosioms erdvėms, originalius tapybos kūrinius, piešinius. Dalyvavo grupinėse parodose Lietuvoje ir užsienyje, surengė 15 autorinių parodų. Jo kūrinių yra įsigiję Lietuvos ir užsienio šalių muziejai ir kolekcininkai.

Yra padaręs kelis monumentalius vitražus, iš kurių keli sunaikinti. Buvusiame Ateizmo muziejuje, patalpas grąžinus vienuolynui, vitražas buvo išardytas. Buvusiuose ryšininkų kultūros rūmuose per incidentą buvo sudaužytas neatstatomai. Šalia vitražų užsiėmė ir tapyba. Be įprastos tapymo technikos, eksperimentavo su polimerinėmis dervomis. 

Kurį laiką kūrė Švenčionių krašte. Kūrybai buvo gavęs apleistą Karkažiškės bažnyčią. Nemažai laiko praleisdavo Sariuose, kur sūnaus Mariaus dirbtuvėse paliko savo kūrybos pavyzdžių. Daugelį metų vadovavo vaikų kūrybinėms dailės stovykloms gimtuosiuose Ylakiuose.Ylakiai – dailininkų žemė santarve.lt 2004-09-07

 Šeima 

Su žmona Tamara užaugino du sūnus: Marius – skulptorius, Julius – inžinierius. Anūkai: Gabija Grušaitė – rašytoja, Justina Grušaitė, Gintautas Grušas- tapytojas, menininkas, Austėja Grušaitė.

 Įvertinimas 

 Nusipelnęs meno veikėjas
 Skuodo rajono Garbės pilietis
 Atminimo lenta Ylakiuose

 Šaltiniai 

 Nuorodos 

 Bronius Grušas limis.lt, 1978 (bukletas).

Kategorija:Lietuvos dailininkai
Kategorija:Lietuvos miestų ir rajonų garbės piliečiai
Kategorija:Lietuvos valstybės tarnautojai